Alfred Kurlents

Alfred  Karl Kurlents (19. detsember 1902 Soe – 18. detsember 1990 Montréal) oli eesti rahvaluuleteadlane, kirjandusteadlane, kirjanik ja tõlkija. Tema kirjaniku pseudonüüm on Ain Kurmes. 

Alfred Kurlents sündis Helme kihelkonnas Hummuli vallas Soe külas. Tema isa oli rätsep. 

Alfredi koolitee algas 1909 Valga Linnakoolis. Alates 1922 oli ta Tartu Ülikoolis vabakuulaja ja 1923–1931 üliõpilane, 1931 omandas ta samas ülikoolis magistrikraadi folkloristikas. 1952 sai Montréali McGilli Ülikoolis bakalaureusekraadi raamatukogunduses ja 1962 samas ülikoolis doktorikraadi slavistikas.Koostaja: Kruus, Oskar. Eesti kirjarahva leksikon. Tallinn: Eesti Raamat, 1995: 244 Alfred Kurlents oli Eesti Üliõpilaste Seltsi liigeEesti Üliõpilaste Selts paguluses: liikmete nimekiri 1975. EÜS-i Vanematekogu, Rootsi, Uppsala 1975: 32 

Enne teist maailmasõda ja veel sõja ajal töötas ta Narvas ja Tartus kooliõpetajana. 1944 põgenes Rootsi. 1949 läks Kanadasse, kus asus elama Montréali.Koostaja: Kruus, Oskar. Eesti kirjarahva leksikon. Tallinn: Eesti Raamat, 1995: 245

Kirjanduslik tegevus
Alfred Kurlents alustas kirjanduslikku tegevust Tartus kirjandus- ja rahvaluulealaste artiklitega ja lühiromaaniga "Loterii meetod" (1929).Kangro, Bernhard. Eesti kirjakuulutaja eksiilis. Eesti Kirjanike Kooperatiiv (Sweden) 1989: 141 Romaan "Kindluse-ehitajad" ilmus 1939. Kurlents esitas "Looduse" romaanivõistlusele 1940. aastal oma romaani "Naise jälgedel", mis aga jäi trükis avaldamata. Ta on tõlkinud vene keelest järgmised ilukirjandusteosed: Aleksandr Kuprini ulmejutu "Vedel päike" (1929), Aleksandr Jakovlevi novellikogu "Hiina vaas" (1929), Aleksandr Grini novelli "Sunnitööline" (1929), Aleksei Tolstoi romaani "Aeliita" (1930), Aleksandr Neverovi romaani "Viljalinn Taškent" (1930), Aleksandr Puškini romaani "Kapteni tütar" (1931), Lev Nikulini romaani "Saladuse müüjad" (1931) ja Nikolai Nikitini romaani "Kiirik Rudenko roim" (1933).

Viited

 Välislingid 
 http://isik.tlulib.ee/index.php?id=1806
 Album Academicum Universitatis Tartuensis 1918-1944

Kategooria:Eesti kirjandusteadlased
Kategooria:Eesti kirjanikud
Kategooria:Eesti tõlkijad
Kategooria:Tartu Ülikooli filosoofiateaduskonna vilistlased
Kategooria:EÜS Ühenduse liikmed
Kategooria:Eesti Üliõpilaste Seltsi liikmed
Kategooria:Eestlased Kanadas
Kategooria:Sündinud 1902
Kategooria:Surnud 1990